შავი ზღვის ცხენთევზა
შავი ზღვის ცხენთევზა (ლათ. Hippocampus guttulatus microstephanus) — თევზი ნემსთევზასებრთა ოჯახისა. უჩვეულოდ დანაწევრებული სხეული აქვს. გავრცელებულია შავი ზღვის ჩრდილო და აზოვის ზღვის დასავლეთ ნაწილში, აგრეთვე ქერჩის სრუტეში. გვხვდება ყირიმის, რუსეთის, კავკასიის, რუმინეთისა და ბულგარეთის ნაპირებთან. შავი ზღვის ცხენთევზა საქართველოში გვხვდება შავი ზღვის სანაპიროებთან ყველგან. სამეურნეო მნიშვნელობა არ აქვს. შეტანილია უკრაინის წითელ წიგნში.